smcproject/ml-wiki-sentences huggingface dataset:
കൊച്ചിയിലും മലബാറിലും ക്വിറ്റ് ഇന്ത്യാ സമരമുഖം കൂടുതൽ വ്യാപകമാകുന്നത് ഡോക്ടർ മേനോന്റെ വരവോടെയാണ്.
കോളിളക്കം സൃഷ്ടടിച്ച കീഴരിയൂർ ബോംബ്കേസിന്റെ പ്രധാന അണിയറ പ്രവർത്തകരിലൊരാളായിരുന്നു മേനോൻ.
ഈ കേസിലെ ഒന്നാം പ്രതി ഡോ. മേനോനായിരുന്നു.
അറസ്റ്റിലായ മേനോനെ 10 കൊല്ലത്തെ തടവിന് ശിക്ഷിച്ചു.
സ്വാതന്ത്യപ്രാപ്തിയെത്തുടർന്ന് അഞ്ചുവർഷശേഷം വിട്ടയക്കപ്പെട്ടുവെങ്കിലും ജയിൽജീവിതം മേനോന്റെ ആരോഗ്യം തകർത്തിരുന്നു.
സോഷ്യലിസ്റ്റ് ആശയങ്ങളുടെ പ്രചാരകനായിരുന്ന അദ്ദേഹം, ഇന്ത്യൻ സോഷ്യലിസ്റ്റ് പാർട്ടി കോൺഗ്രസ് വിട്ടതിനെത്തുടർന്ന് മേനോനും കോൺഗ്രസിനോട് വിടപറഞ്ഞു.
1952–ൽ തൃത്താലയിൽ നിന്ന് മദ്രാസ് അസംബ്ലിയിലേക്ക് സോഷ്യലിസ്റ്റ് പാർട്ടിയുടെ ടിക്കറ്റിൽ തിരഞ്ഞെടുക്കപ്പെട്ടു.
പിന്നീട് 1957–ൽ വടകരയെ പ്രതിനിധീകരിച്ച് പാർലമെന്റിലും അംഗമായി.
1965ൽ നിയമസഭാ തെരഞ്ഞെടുപ്പിൽ കൊയിലാണ്ടിയിൽ നിന്ന് തെരഞ്ഞെടുക്കപ്പെട്ടു.
സിപിഐ എം ഏറ്റവുംവലിയ ഒറ്റക്കക്ഷിയായെങ്കിലും വ്യക്തമായ ഭൂരിപക്ഷം ഒരു കക്ഷിക്കുമില്ലാത്തതിനാൽ നിയമസഭ പിരിച്ചുവിട്ടു.
ഡോ. കെ ബി മേനോനെ മുഖ്യമന്ത്രിയാക്കി മന്ത്രിസഭ രൂപീകരിക്കാൻ അണിയറയിൽ ശ്രമം നടന്നെങ്കിലും സോഷ്യലിസ്റ്റ് പാർടിയിലെ ഉന്നതർ പിന്നിൽനിന്ന് കുത്തി.
അവസാനകാലങ്ങളിൽ വീണ്ടും കോൺഗ്രസിൽ തിരിച്ചെത്തി.
രോഗബാധിതനായി കോഴിക്കോട് മെഡിക്കൽ കോളജ് ആശുപത്രിയിലെ സാധാരണ വാർഡിൽ കിടന്ന്, 1967 സെപ്റ്റംബർ ആറിന് ഡോ. കെ.ബി.മേനോൻ അന്തരിച്ചു.
സാധാരണ വാർഡിൽ നിന്ന് സ്‌പെഷൽ വാർഡിലേക്കു മാറ്റാനുള്ള ഒരു നിർബന്ധത്തിനും വഴങ്ങിയില്ല.
മേനോന്റെ അശ്രാന്ത പരിശ്രമം കൊണ്ട് സ്ഥാപിതമായ തൃത്താല ഹൈസ്‌കൂൾ വളപ്പിലാണ് അദ്ദേഹം അന്ത്യവിശ്രമം കൊള്ളുന്നത്.
അവസാനകാലത്ത് ഈ സ്കൂളിലെ ഒരു മുറിയിലാണ് അദ്ദേഹം കഴിഞ്ഞിരുന്നത്.
വടകര റസ്റ്റ് ഹൗസ് പരിസരത്ത് മേനോന്റെ അർധകായ പ്രതിമ കേ.
ബി. മേനോൻ ഫൗണ്ടേഷൻ സ്ഥാപിച്ചിട്ടുണ്ട്.
വില്യാപ്പള്ളി പഞ്ചായത്ത് പി.എച്ച്.സി.  അറിയപ്പെടുന്നത് കെ.ബി. മേനോന്റെ പേരിലാണ്.
കെ.വി. അബുട്ടി
മലയാളിയായ സംഗീത സംവിധായകനും ഗായകനുമാണ് കെ.വി. അബുട്ടി .
ആകാശവാണിയുടെ 'എ ടോപ് ഗ്രേഡ്' ലഭിച്ചിട്ടുള്ള അദ്ദേഹം ആകാശവാണി ഡൽഹിയിൽ ഓഡിഷൻ ബോർഡ് അംഗമാവുകയും ചെയ്തിട്ടുണ്ട്.
മാപ്പിളപ്പാട്ടുകളും വിപ്ളവഗാനങ്ങളും ഭക്തിഗാനങ്ങളും ഉൾപ്പെടെ രണ്ടായിരത്തിലധികം ഗാനങ്ങൾക്ക് ഈണം നൽകിയിട്ടുണ്ട്.
മലപ്പുറം ജില്ലയിൽ അരീക്കോട് താഴത്തങ്ങാടിയിലെ കല്ലുവെട്ടി തറവാട്ടിൽ ആലിക്കുട്ടി ഹാജിയുടെയും റുഖിയയുടെയും മകനായി ജനനം.
പ്രാദേശിക തലത്തിൽ ഫുട്ബോൾ കളിക്കാരൻ കൂടിയായിരുന്ന ഇദ്ദേഹം അരീക്കോട് ടൗൺ ടീമിന്റെ ക്യാപ്റ്റനായിരുന്നു.
സേഠ്‌ നാഗ്ജി ഫുട്ബോൾ ടൂർണമെന്റിൽ കളിച്ചിട്ടുണ്ട്.
യാഥാസ്ഥിതിക മുസ്ലിം കുടുംബത്തിൽ ജനിച്ചതിനാൽ അദ്ദേഹത്തിന് സംഗീതം പഠിക്കാൻ വിലക്കുണ്ടായിരുന്നു.
മാതാപിതാക്കളറിയാതെയാണ് പത്താം വയസ്സിൽ അബുട്ടി സംഗീതം പഠിക്കാൻ ചേരുന്നത്.
1966–ൽ എട്ടാം ക്ളാസിൽ പഠിക്കുമ്പോൾ വി എം കുട്ടിക്കുവേണ്ടി 'കർഷകരേ വിയർപ്പുത്തുള്ളികൾ മുത്തുമണികളാക്കി മാറ്റൂ...'
എന്ന വിപ്ളവഗാനം ചിട്ടപ്പെടുത്തിയാണ് അദ്ദേഹം അരങ്ങേറുന്നത്.
അരീക്കോട് വൈഎംഎ യുവജന കലാസമിതി സംഘടിപ്പിച്ച പരിപാടിയിൽ ‘ചെങ്കൊടി ചെങ്കൊടി ചോരച്ചെങ്കൊടി’ എന്ന വിപ്ലവഗാനം പാടിയാണ് ഗായകനായുള്ള തുടക്കം.
ഹിന്ദുസ്ഥാനി സംഗീതത്തിലും കർണാട്ടിക് സംഗീതത്തിലും ബിരുദമുള്ള അബുട്ടി മാപ്പിളപ്പാട്ട് രംഗത്തും വ്യക്തിമുദ്ര പതിപ്പിച്ചിട്ടുണ്ട്.
ഹിന്ദുസ്ഥാനി സംഗീതജ്ഞൻ വിൻസെന്റ് മാസ്റ്റർ ആണ് സംഗീതത്തിലെ ആദ്യ ഗുരു.
പിന്നീട് കുറച്ച് കാലം വി എം കുട്ടിയുടെയും എംഎസ് ബാബുരാജിൻ്റെയും ഒപ്പം ഹാർമോണിസ്റ്റായി.
സംഗീതജ്ഞരായ പാലാ സി കെ രാമചന്ദ്രൻ, കെ രാഘവൻ മാസ്റ്റർ എന്നിവരുടെ നിർബന്ധത്തെതുടർന്ന് തലശേരിയിലെ സ്കൂൾ ഓഫ് മ്യൂസിക്കിൽ ചേർന്ന അദ്ദേഹം ബാലൻ മാസ്റ്ററുടെ ശിക്ഷണത്തിൽ അവിടെ നിന്നും കർണാടിക് സംഗീതത്തിൽ ബിരുദം നേടി.
ആകാശവാണിയിൽ മ്യൂസിക് കംപോസർ ടെസ്റ്റ് പാസായ അദ്ദേഹം, കോഴിക്കോട് ആകാശവാണിയിൽ നിന്ന് എ ടോപ്പ് ഗ്രേഡ് നേടുന്ന ആദ്യത്തെ പാട്ടുകാരനാണ്.
1986 ൽ അരീക്കോട് ഓറിയന്റൽ ഹൈസ്കൂളിൽ സംഗീത അധ്യാപകനായി ഔദ്യോഗിക ജീവിതം ആരംഭിച്ചു.
20 വർഷത്തോളം അധ്യാപകനായി ജോലിചെയ്ത ശേഷം ജോലി ഉപേക്ഷിച്ച് മുഴുവൻസമയ സംഗീതജ്ഞനായി.
നിലവിൽ മോയിൻകുട്ടി വൈദ്യർ മാപ്പിള കലാ അക്കാദമി വൈസ് ചെയർമാൻ കൂടിയാണ് അദ്ദേഹം.
പുരസ്കാരങ്ങളും അംഗീകാരങ്ങളും കേരള ഫോക്ലാർ അക്കാദമിയുടെ മാപ്പിളപ്പാട്ടിനുള്ള ഫെലോഷിപ്പ് കേരള സംഗീത നാടക അക്കാദമിയുടെ ഗുരുപൂജ പുരസ്കാരം ശ്രീശങ്കരാചാര്യ യൂണിവേഴ്സിറ്റിയുടെ പ്രത്യേക പുരസ്കാരം കേരള മാപ്പിളകലാ അക്കാദമിയുടെ എസ് എ ജമീൽ പുരസ്കാരം രാജീവ് ഗാന്ധി യൂത്ത് ഫൌണ്ടേഷന്റെ സംഗീതപ്രതിഭാ പുരസ്കാരം പാലക്കാട് സ്വരലയ പുരസ്കാരം ഓൾ ഇന്ത്യാ റേഡിയോ ഡൽഹി മ്യൂസിക് ഓഡിഷൻ ബോർഡ് മെംബർ കൈരളി ടിവിയുടെ മികച്ച സംഗീതസംവിധായകനുള്ള അവാർഡ് സംഗീത സംവിധാനത്തിൽ ആകാശവാണിയുടെ 'എ ടോപ് ഗ്രേഡ്' ലഭിച്ചിട്ടുണ്ട്.
ഭാര്യ റസിയ അദ്ധ്യാപികയാണ്.
ദമ്പതികൾക്ക് സിമിൽജാസ്, ഗസൽ, അതുൽരഖ എന്നീ മൂന്ന് മക്കളുണ്ട്.
കെ.വി. രാമൻ ഇളയത്
വൈക്കം സത്യാഗ്രഹവുമായി ബന്ധപ്പെട്ട് നവോത്ഥാന കേരളത്തിന് വിസ്മരിക്കാൻ കഴിയാത്ത പേരുകളിലൊരാളാണ് കെ.വി. രാമൻ ഇളയത്.
വൈക്കം സത്യഗ്രഹ സമരത്തിൽ പങ്കെടുത്ത് അദ്ദേഹം കടുത്ത പീഡനങ്ങൾ ഏറ്റുവാങ്ങി.
അദ്ദേഹത്തിന്റെ കണ്ണിൽ, സവർണ്ണർ ചേർന്ന് ചുണ്ണാമ്പെഴുതിപ്പിടിപ്പിച്ചത് സത്യാഗ്രഹ സമരചരിത്രത്തിലെ പ്രധാന സംഭവങ്ങളിലൊന്നായിരുന്നു.
എറണാകുളം ജില്ലയുടെ കിഴക്കൻ ഭാഗത്ത്, കൂത്താട്ടുകുളത്ത് പാലക്കുഴയിലെ കീഴേട്ടില്ലം അക്കാലത്ത് നാട്ടിലെ ഏറ്റവും സമ്പന്നമായ ജന്മി കുടുംബങ്ങളിൽ ഒന്നായിരുന്നു.
സ്വാഭാവികമായും പഴകി ജീർണ്ണിച്ച വിശ്വാസങ്ങളുടെയും കാലഹരണപ്പെട്ട ആചാരങ്ങളുടെയും തടവറയിലായിരുന്നു രാമൻ ഇളയത് ജനിച്ച് വളർന്നത്.
എന്നാൽ യൗവ്വനാരംഭത്തിൽ തന്നെ തീണ്ടൽ, തൊടീൽ മുതലായ അനാചാരങ്ങളെ കഠിനമായി വെറുത്തിരുന്ന അദ്ദേഹം,  യാഥാസ്ഥിതികത്വത്തിന്റെ ഉഗ്രശാസനകളെ ധിക്കരിച്ചുകൊണ്ട് സാമൂഹ്യപരിഷ്കരണ പ്രവർത്തനങ്ങളിൽ ഇടപെടുവാൻ തുടങ്ങി.
അക്കാലത്ത് യോഗക്ഷേമ സഭ യുടെ പ്രവർത്തനങ്ങളുമായി നാട്നീളെ ചുറ്റിസഞ്ചരിച്ചിരുന്ന കുരൂർ നീലകണ്ഠൻ നമ്പൂതിരിപ്പാട് പാലക്കുഴയിലെ കീഴേട്ടില്ലത്ത് വരികയും രാമനിളയതുമായി ബന്ധപ്പെടുകയും ചെയ്തിരുന്നു.
കുരൂറുമായി ഉണ്ടായിരുന്ന അടുപ്പവും അനാചാരങ്ങളോടുള്ള ശക്തമായ എതിർപ്പുമാണ് രാമനിളയതിനെ വൈക്കത്തെത്തിച്ചതും സത്യാഗ്രഹസമരത്തിലെ മുന്നണിപ്പോരാളികളിൽ ഒരാളാക്കിമാറ്റിയതും.
1924 ജൂൺ 27 ന് ഒരു സംഘം സന്നദ്ധഭടന്മാരുമായി സത്യാഗ്രഹമനുഷ്ഠിക്കാൻ വൈക്കം ക്ഷേത്രത്തിന്റെ തെക്കേനടയിലേക്ക് നടന്ന് പോകുന്നതിനിടയിലായിരുന്നു രാമനിളയതിന് നേരെ ആക്രമണം ഉണ്ടായത്.
അഹിംസാമാർഗ്ഗത്തിൽ അടിയുറച്ച് വിശ്വസിച്ചിരുന്ന ഗാന്ധിയനായ അദ്ദേഹത്തെ വഴിയിൽ തടഞ്ഞ്നിർത്തി മർദ്ദനത്തിനിരയാക്കിയ ശേഷം ബലമായി പിടിച്ച് കണ്ണിൽ ചുണ്ണാമ്പെഴുതുകയാണുണ്ടായത്.
1924 ജൂലൈ 3 ന് മഹാത്മാഗാന്ധി ‘യംഗ് ഇൻഡ്യ’ യിൽ ഇൗ സംഭവത്തെ ശക്തമായി അപലപിക്കുകയും രാമനിളയതിന്റെ ധീരതയേയും ത്യാഗത്തേയും പ്രകീർത്തിച്ചുകൊണ്ട് എഴുതുകയും ചെയ്തിരുന്നു.
പൊള്ളിയ കണ്ണുകളുമായി വേദന കടിച്ചമർത്തി സത്യാഗ്രഹാശ്രമത്തിൽ തന്നെ കഴിഞ്ഞുകൂടിയ അദ്ദേഹം സമരരംഗത്ത് നിന്ന് മടങ്ങിപ്പോകാൻ കൂട്ടാക്കിയില്ല.
സത്യാഗ്രഹാശ്രമത്തിൽ തന്നെ താമസിച്ചിരുന്ന അദ്ദേഹത്തെ ആശ്രമത്തിലെ  വൈദ്യനായിരുന്ന ശ്രീ രാമനാഥനാണ് ചികിത്സിച്ചിരുന്നത്.
ദീർഘനാളത്തെ ചികിത്സയും പരിചരണവും കൊണ്ട് വേദന ശമിച്ചെങ്കിലും ഒരു കണ്ണിന്റെ കാഴ്ചശക്തി പൂർണ്ണമായും തിരിച്ച് കിട്ടിയിരുന്നില്ല.
ഒടുവിൽ സത്യാഗ്രഹാശ്രമത്തിൽ നിന്ന് നാട്ടിൽ മടങ്ങിയെത്തിലെ അദ്ദേഹം അയിത്തോച്ഛാടനം, ഖാദിപ്രചാരണം എന്നിവയിൽ ശ്രദ്ധ കേന്ദ്രീകരിച്ചു.
ദളിതരായതിന്റെ പേരിൽ വിദ്യാലയപ്രവേശനം ലഭിക്കാതെപോയ കുട്ടികളെ തേടിപ്പിടിച്ച് അവർക്ക് വിദ്യാഭ്യാസം നൽകുന്നതിനുള്ള പ്രവർത്തനങ്ങൾ നടത്തുകയുണ്ടായി.
ഹരിജനങ്ങൾക്ക് വിദ്യാഭ്യാസം നൽകുന്നതിന് വേണ്ടി ഇളയത് സ്വന്തം ഇല്ലപ്പറമ്പിൽ ഒരു സംവിധാനം ഉണ്ടാക്കിയെടുത്തു.
ഇൗ സ്കൂളിന്റെ ഉദ്ഘാടനത്തിന് അയ്യങ്കാളിയെ ക്ഷണിച്ചുകൊണ്ട് വന്നിരുന്നു.
അവിടെ പഠിക്കാൻ വന്നിരുന്ന കുട്ടികൾക്ക് സ്ളേറ്റും പെൻസിലും മാത്രമല്ല ആഹാരവും വസ്ത്രവുംവരെ ഇല്ലത്ത് നിന്ന് സൗജന്യമായിട്ടായിരുന്നു നൽകിയിരുന്നത്.
സഹോദരൻ അയ്യപ്പന്റെ നേതൃത്വത്തിൽ നടന്ന മിശ്രഭോജനത്തിന്റെ ചുവട് വിടിച്ച് അത്തരം സമരങ്ങളും ഇളയതത് സംഘടിപ്പിക്കുകണ്ടായി.
1937 ൽ ഗാന്ധിയുടെ കേരള സന്ദർശത്തിനിടയിൽ രാമനിളയത് അദ്ദേഹത്തെ കണ്ട് സംഭാഷണം നടത്തി.
ഗാന്ധിയെ സന്ദർശിക്കാൻപോയ ഇളയത് മൂത്തമകൻ വാസുദേവനെയും കൂടെക്കൊണ്ടുപോയിരുന്നു.
സന്ധ്യാസമയത്ത് ആയിരുന്നു ആ കൂടിക്കാഴ്ച.
രാമനിളയതിന്റെ ആഗ്രഹമനുസരിച്ച് മകൻ വാസുദേവനെ പൂണൂൽ അണിയിച്ച് ഉപനയനം ചെയ്തത് ഗാന്ധിജിയായിരുന്നു.
അബ്രാഹ്മണനായ ഗാന്ധിജിയെക്കൊണ്ട് ഉപനയനം ചെയ്യിച്ച നടപടിയിലൂടെ പൗരോഹിത്യ സംവിധാനത്തിലെ ജാതിമേധാവിത്വത്തെ ചോദ്യം ചെയ്യുകയാണ് രാമൻ ഇളയത് ചെയ്തത്.
തുടർന്ന് ഇനി എന്ത് പ്രവർത്തനങ്ങളിൽ ഏർപ്പെടാനാണ് ഉദ്ദേശമെന്ന് അദ്ദേഹത്തോട് ഗാന്ധിജി ചോദിക്കുകയുണ്ടായി.
ജീവിതാന്ത്യംവരെ അയിത്തോച്ഛാടനത്തിനും ഹരിജനോദ്ധാരണത്തിനും വേണ്ടി പ്രവർത്തിക്കാനാണ് ആഗ്രഹമെന്നായിരുന്നു ഇളയതിന്റെ മറുപടി.
യാഥാസ്ഥിതികരായിരുന്ന ചില സ്വസമുദായഗംങ്ങളിൽ നിന്നുള്ള എതിർപ്പുകൾ താങ്ങാവുന്നതിലധികം വർദ്ധിച്ചുവന്നു.
ഒടുവിൽ വസ്തുവകകൾ വിറ്റ് കുടുംബസമേതം തൃശൂരിനടുത്ത് കൂറ്റൂരിലേക്ക് അദ്ദേഹം താമസം മാറ്റി.
അവിടെ താമിസക്കുന്ന കാലത്ത് സാമ്പത്തിക പ്രയാസങ്ങൾമൂലം ഏറെ കഷ്ടപ്പെട്ടു.
അദ്ദേഹത്തിന്റെ ദുരിതജീവിതം അറിഞ്ഞ് കെ. കേളപ്പൻ കോഴിക്കോട്ട് ഖാദി കേന്ദ്രത്തിൽ ജോലി നൽകുകയും കുടുംബത്തോടൊപ്പം അവിടെ താമസിക്കാൻ സൗകര്യം നൽകുകയും ചെയ്തു.
പിന്നീട് കേളപ്പൻ മുൻകയ്യെടുത്ത് നിലമ്പൂർ ഭൂദാന കോളനിയിൽ സ്ഥലം നൽകി.
അങ്ങനെ ഇളയത് താമസം നിലമ്പൂരിലേക്ക് മാറ്റി.
അവിടെയും ഏറെക്കാലം തുടരാൻ അദ്ദേഹത്തിന് കഴിഞ്ഞില്ല.
1967 ൽ 73-ാമത്തെ വയസ്സിൽ ആണ് അദ്ദേഹം അന്തരിക്കുന്നത്.
തൃശൂർ മുനിസിപ്പാലിറ്റിയുടെ ലാലൂരിലുള്ള പൊതുശ്മശാനത്തിൽ മൃതശരീരം സംസ്കരിച്ചു.
അടുത്ത ബന്ധുക്കളെ കൂടാതെ ചിരകാല സുഹൃത്തായിരുന്ന കുറൂർ നീലകണ്ഠൻ നമ്പൂതിരിപ്പാടും ആ സംസ്കാരച്ചടങ്ങിൽ പങ്കെടുക്കാൻ എത്തിയിരുന്നു.
വൈക്കത്ത് ഇ.
വി രാമസ്വാമി നായ്ക്കരു ടെ സ്മാരകത്തിൽ തമിഴ്നാട് സർക്കാർ സ്ഥാപിച്ചിട്ടുള്ള ശിലാഫലകത്തിൽ സത്യാഗ്രഹസമരത്തിലെ പ്രമുഖ നേതാക്കളുടെ പേരുകൾക്കൊപ്പം രാമനിളയതിന്റെ പേരും അടയാളപ്പെടുത്തിയിട്ടുണ്ട്.
രാമനിളയതിന്റെ ജന്മനാടാ പാലക്കുഴ പഞ്ചായത്തിലെ ഉപ്പുകണ്ടം പബ്ലിക് ലൈബ്രറിയാണ് ആദ്യമായി അദ്ദേഹത്തിന്റെ പേരിൽ ഒരു ഹാൾ നിർമ്മിക്കുകയും ഫോട്ടോ അനാച്ഛാദനം നടത്തുകയും ചെയ്തിട്ടുള്ളതാണ്.
പിന്നീട് പാലക്കുഴ പഞ്ചായത്തിലെ ലൈബ്രറി രാമനിളയതിന്റെ പേരിൽ പുനർനാമകരണം നടത്തുകയുണ്ടായി.
അവലംബങ്ങൾ വൈക്കം സത്യാഗ്രഹ രേഖകൾ; എഡിറ്റർ അഡ്വ.
പി.കെ. ഹരികുമാർ, നാഷണൽ ബുക്ക് സ്റ്റാൾ.
രക്തസാക്ഷികളുടെ നാട്; ജോസ് കരിമ്പന, നാഷണൽ ബുക്ക് സ്റ്റാൾ.
Greate Soul Mahatma Gandhi and His Struggle with India ; Joseph Lelyveld, Harper Collins India.
ജ്വലിക്കുന്ന ഓർമയായി കീഴേട്ട് രാമൻ ഇളയത് Archived 2023-07-13 at the Wayback Machine , എൽദോ ജോൺ, Saturday Apr 1, 2023, ദേശാഭിമാനി
കെ.വി. സുധീഷ് വധക്കേസ് ഇംഗ്ലീഷ് വിലാസം https://ml.wikipedia.org/wiki/K.
V._Sudheesh കെ.വി സുധീഷ്
എസ്എഫ്ഐ കേന്ദ്രകമ്മിറ്റി അംഗവും സംസ്ഥാന ജോയിന്റ് സെക്രട്ടറിയും കണ്ണൂർ ജില്ലാ പഞ്ചായത്ത് അംഗവുമായിരുന്നു കെ വി സുധീഷിന്റെ കൊലപാതകവുമായി ബന്ധപ്പെട്ട കേസാണ് കെ.വി. സുധീഷ് വധക്കേസ് കേസിന്റെ പശ്ചാത്തലം
മാർക്സിസ്റ്റ് പാർട്ടിയുടെയും എസ്എഫ്ഐയുടെയും നേതാവായിരുന്ന സുധീഷ് 1994 ജനുവരി 26ന് റിപ്പബ്ലിക് ദിനത്തിലാണ് കൊല്ലപ്പെടുന്നത്.
കണ്ണൂർ ജില്ലയിലെ കൂത്തുപറമ്പ് തൊക്കിലങ്ങാടിയിലുള്ള വീട്ടിൽ രാത്രി ആർ എസ് എസുകാർ അതിക്രമിച്ചുകയറി വെട്ടിക്കൊല്ലുകയായിരുന്നു.
മഴു ഉപയോഗിച്ചായിരുന്നു ആക്രമണം.
പോസ്റ്റ്മോർട്ടം റിപ്പോർട്ട് അനുസരിച്ചു ശരീരത്തിൽ ആഴത്തിലുള്ള 37 വെട്ടുകൾ ഉണ്ടായിരുന്നു.
കണ്ണൂരിലെ രാഷ്ട്രീയ കക്ഷികൾ തമ്മിലുള്ള സംഘർഷങ്ങളുടെ ഭാഗമായിരുന്നു കൊലപാതകം.
നളിനി, കെ വി നാണു എന്നിവരാണ് സുധീഷിന്റെ മാതാപിതാക്കൾ.
കെ.വി. സുധീഷ് വധക്കേസിൽ അറസ്റ്റിലായ പ്രതികളെല്ലാം ആർഎസ്എസ് പ്രവർത്തകരായിരുന്നു.
വിചാരണയിൽ പ്രതികളെ കുറ്റക്കാരെന്ന് കണ്ടെത്തിയ കോടതി ഇവർക്ക് ജീവപര്യന്ത്യം ശിക്ഷവിധിച്ചു.
ആർഎസ്എസ് ജില്ലാ കാര്യവാഹ് ആയിരുന്ന പാട്ട ബാബു, ഇ പി ജയരാജൻ വധശ്രമക്കേസ് പ്രതികൂടിയായ പേട്ട ദിനേശൻ എന്നിവർ ഈ കേസിൽ ശിക്ഷിക്കപ്പെട്ട് ജീവപര്യന്തം തടവ് അനുഭവിക്കുകയാണ്.
കേസിലെ മറ്റൊരു പ്രതി വിചാരണയ്ക്കിടയിൽ അന്തരിച്ചു.
അവലംബം ↑ ↑ ↑ {{ cite news }} : Check date values in: | date= ( help ) ↑ {{ cite news }} : Check date values in: | date= ( help )
കെ.സി.എസ്. പണിക്കർ ഇംഗ്ലീഷ് വിലാസം https://ml.wikipedia.org/wiki/K.
C.S._Panicker കെ.സി.എസ്. പണിക്കർ
(31 May 1911 – 16 January 1977)
ഇന്ത്യയിലെ ഒരു അതീന്ദ്രിയ (Metaphysical) ചിത്രകാരനും, അമൂർത്ത ചിത്രകാരനുമായിരുന്നു കെ.സി.എസ്. പണിക്കർ .
മുഴുവൻ പേര് കോവലെഴി ചീരമ്പത്തൂർ ശങ്കരൻ പണിക്കർ.
രാജ്യത്തിന്റെ പുരാതനമായ അതീന്ദ്രിയ ജ്ഞാനത്തെയും ആത്മീയ ജ്ഞാനത്തെയും ചിത്രകലയിലൂടെ വ്യാഖ്യാനിക്കുവാൻ ശ്രമിച്ചാണ് അദ്ദേഹം ശ്രദ്ധേയനായത്.
ഇന്ത്യൻ കലാരംഗത്തെയും ചിത്രകാരന്മാരെയും പാശ്ചാത്യ സ്വാധീനത്തിൽ നിന്നു പുറത്തുകൊണ്ടുവന്ന് സ്വന്തമായ വ്യക്തിത്വം സ്ഥാപിക്കുവാൻ പ്രേരിപ്പിക്കുന്നവയായിരുന്നു അദ്ദേഹത്തിന്റെ ചിത്രകലാ പ്രവർത്തനങ്ങൾ.
തമിഴ്‌നാട്ടിലെ കോയമ്പത്തൂരിൽ 1911 മേയ് 30 -നു കെ.സി.എസ്. പണിക്കർ ജനിച്ചു.
താൻ ജനിച്ചു വളർന്ന ഗ്രാമത്തിന്റെ പച്ചപ്പും പ്രകൃതിഭംഗിയും അദ്ദേഹത്തിന്റെ ചിത്രങ്ങളിൽ അവസാനം വരെ നിലനിന്നു.
അപകർഷ ബോധവും ആത്മവിശ്വാസക്കുറവുമുള്ള കുട്ടിയായാണ് കെ.സി.എസ് പണിക്കർ ചെറുപ്പകാലത്തെ സ്വയം വിലയിരുത്തുന്നത്.
ചെറുപ്പത്തിലേ തന്നെ ചിത്രകലാ രംഗത്ത് തല്പരനായിരുന്ന പണിക്കർ കേരളത്തിലെ തന്റെ ഗ്രാമമായ പൊന്നാനിക്കടുത്തുള്ള വെളിയങ്കോട്ടെ കനാലുകളും തെങ്ങുകളും വയലുകളും പകർത്തിയാണ് വര തുടങ്ങിയത്.
മദ്രാസ് ക്രിസ്‌ത്യൻ കോളേജ് സ്കൂളിലെ ഒരു സഹപാഠിയാണത്രേ ചിത്രകലയെ കുറിച്ച് അദ്ദേഹത്തിന് കൂടുതൽ ഉൾക്കാഴ്ച്ച നൽകിയത്.
പ്രകൃതി ദൃശ്യങ്ങളിലേക്ക് നോക്കി നിൽക്കുമ്പോൾ പലപ്പോഴും തന്റെ കണ്ണു നിറയുമായിരുന്നു എന്നും അത് മറ്റാരും കാണാതിരിക്കാൻ പെട്ടെന്ന് തുടച്ചു മാറ്റുമായിരുന്നു എന്നും അദ്ദേഹം അനുസ്മരിക്കുന്നുണ്ട്.
നൈമിഷികവും അഭൗമവുമായ സ്വർഗ്ഗങ്ങളായിരുന്നു താൻ കണ്ടിരുന്നതെന്നും അങ്ങനെ ചിത്രരചന ആഹ്ലാദാനുഭൂതിക്കുളള ഒരു മാർഗ്ഗമായതായും കെ.സി.എസ് പണിക്കർ പറയുന്നുണ്ട്.
വൈകാരികാനുഭൂതിക്കുള്ള മാർഗ്ഗമായിരുന്നു എങ്കിലും ചിത്രരചനാശീലം പതുക്കെ അദ്ദേഹത്തിന്റെ ജീവിതത്തിന്റെ ഭാഗമായി.
പൊന്നാനിയിലെ എ.വി. ഹൈസ്കൂളിലും  അന്നത്തെ മദ്രാസിലുമായി അദ്ദേഹം ഔപചാരിക വിദ്യാഭ്യാസം നേടി.
1917 മുതൽ '30 വരെ മദ്രാസിലെ ഗവ.
ആർട്സ് സ്കൂളിൽ അദ്ദേഹം കലാപഠനം നടത്തി.
അതിനു ശേഷം അതേ സ്കൂളിൽ അദ്ദേഹം അദ്ധ്യാപകനായും ജോലി ചെയ്തിട്ടുണ്ട്.
ഇവിടെ ദേവി പ്രസാദ് ചൗദരിയുമായുള്ള സൗഹൃദം പണിക്കരുടെ ജീവിതം വഴി തിരിച്ചുവിട്ടു.
എൽ.ഐ.സി യിലെ ജോലി ഉപേക്ഷിച്ചാണ് പണിക്കർ ചിത്രരചന അഭ്യസിക്കാൻ എത്തിയത് 1944-ൽ പണിക്കർ സ്ഥാപിച്ച പ്രൊഗ്രസ്സീവ് പെയിന്റേഴ്സ് അസ്സോസിയേഷൻ മദ്രാസ്സിൽ ചിത്രമെഴുത്തിന് പുതിയ മേൽവിലാസം തീർത്തു.
രവിവർമ്മ, ലേഡി പെന്റ്ലാന്റ്, കോട്ട്മാൻ , ബ്രാങ്‌വിൻ , വാൻഗോഗ്‍ , ഗോഗിൻ , മാറ്റിസ്സ്, ഫോവ്‌സ് എന്നിങ്ങനെ പലരും പല ഘട്ടങ്ങളിലായി അദ്ദേഹത്തിന്റെ രചനകളെ സ്വാധീനിച്ചു കൊണ്ടിരുന്നു.
1941 വരെ മദ്രാസിലും ദില്ലിയിലും അദ്ദേഹം ഏകാങ്ക ചിത്രകലാ പ്രദർശനങ്ങൾ നടത്തിയിരുന്നു.
ഇന്ത്യക്കു പുറത്ത് പ്രദർശനങ്ങൾ നടത്തവേ സാൽ‌വദോർ ദാലി തുടങ്ങിയ അമൂർത്ത കലാകാരൻ‌മാരുമായുണ്ടായ സമ്പർക്കം അദ്ദേഹത്തിന്റെ കലയിൽ ഒരു വലിയ സ്വാധീനം ചെലുത്തി.
1950-കളുടെ തുടക്കത്തിൽ അദ്ദേഹത്തിന് പാശ്ചാത്യ സ്വാധീനത്തിനോട് വിമുഖത തോന്നിത്തുടങ്ങി.
1953 മുതൽ '63 വരെ അദ്ദേഹം വാൻഗോഗിന്റെയും അജന്ത ശില്പകലയുടെയും സമ്മിശ്ര സ്വാധീനത്തിലായിരുന്നു.
ഈ കാലത്താണ് അദ്ദേഹത്തിന് ഭാരതീയ ചിത്രകലയിൽ തന്റേതായ സംഭാവനകൾ നൽകാൻ കഴിയുമെന്ന ആത്മവിശ്വാസം വന്നത്.
പാശ്ചാത്യ ചിത്രകലയിൽ ദൃതവേഗമുള്ള മാറ്റങ്ങൾ പ്രകടമായിരുന്ന അക്കാലത്ത്  ആ മാറ്റങ്ങൾ ഉൾക്കൊള്ളാതെ ഇന്ത്യയിലെ ചിത്രകലയിൽ സുപ്രധാനമായൊന്നും ചെയ്യാൻ കഴിയില്ലെന്ന് അദ്ദേഹം കരുതി.
സ്വിസ്സ് കലാകാരനായ പോൾ ക്ലീയും അക്കാലത്ത് അദ്ദേഹത്തിൽ സ്വാധീനം ചെലുത്തി.
ഈജിപ്ഷ്യൻ ചിത്രകലയും നിഗൂഢലിഖിതങ്ങളും പോൾ ക്ലീയെ സ്വാധീനിച്ചിരുന്നു.
പോൾ ക്ലീയുടെ ജീവൻ തുളുമ്പുന്ന സൃഷ്ടികൾ പിക്കാസോ, ബ്രാക്ക് എന്നിവരേക്കാളും ഇന്ത്യൻ ചിത്രകലയുമായി അടുത്തു നിൽക്കുന്നതായി അദ്ദേഹം വിശ്വസിച്ചു.
എന്നാൽ തന്റെ രചനകൾ പോൾ ക്ലീയുടേതിന്റെ അനുകരണമാവുന്നതിനേക്കാൾ സ്വന്തമായ രീതിക്ക് തുടക്കമിടാനാണ് അദ്ദേഹം ആഗ്രഹിച്ചത്.
ആ ഘട്ടത്തിൽ ഒരു വിദ്യാർത്ഥിയുടെ ഗണിത നോട്ടുപുസ്തകം കാണാനിടയായത് അദ്ദേഹം അനുസ്മരിക്കുന്നുണ്ട്.
1963-ൽ പുതിയ ഭാവുകത്വത്തിലേക്ക് അദ്ദേഹത്തിന്റെ രചനകൾ പ്രവേശിച്ചു.
അറബിക് അക്കങ്ങളും ആൾജിബ്രയിലേയും ജ്യാമിതിയിലേയും ലാറ്റിൻ പ്രതീകങ്ങളും രൂപങ്ങളും  പുതിയ ആശയങ്ങൾ‍ക്ക് രൂപം നൽകാൻ അദ്ദേഹത്തെ സഹായിച്ചു.
പരമ്പരാഗതമായ ഇന്ത്യൻ പ്രതീകങ്ങളും ജ്യോതിഷ ചാർട്ടുകളും ചിഹ്നങ്ങളും അദ്ദേഹത്തിന്റെ താൽപര്യ പരിധികളിൽ വന്നു.
രചനയുടെ ആദ്യകാലങ്ങളിൽ ഉപയോഗിച്ചിരുന്ന റോമൻ അക്ഷരങ്ങൾ അദ്ദേഹം വെടിയുകയും മലയാള ലിപികൾ കൂടുതൽ സ്വീകരിക്കുകയും ചെയ്തു.
പിന്നെയും കുറേ കാലം കഴിഞ്ഞാണ് കെ.സി.എസ് പണിക്കർ താന്ത്രിക ചിത്രകലയിലേക്ക് തിരിയുന്നത്.
പക്ഷേ ഒരു പരിധി വരെ ഇതിന് തന്റെ ക്രിയാത്മക ചോദനകളെ സം‌തൃപ്തമാക്കാൻ കഴിയാതിരുന്നതായി അദ്ദേഹം വിലയിരുത്തുന്നുണ്ട്.
പിന്നീട് ചിത്രകലയിൽ കെ.സി.എസ്. പണിക്കർ ഉപയോഗിച്ച അടയാളങ്ങൾ ഏതെങ്കിലും ഭാഷയിലെ ലിപികൾ എന്നതിനേക്കാളേറെ സ്വയം രൂപപ്പെടുത്തിയ ചിഹ്നങ്ങളായിരുന്നു.
മലയാളം അക്ഷരങ്ങൾ മാത്രം വളരെ ഭാഗികമായി അവയിൽ അവശേഷിച്ചു.
നിരർത്ഥകമായ ആ അക്ഷരസമാനമായ രൂപങ്ങൾ അദ്ദേഹം ദൃശ്യങ്ങളുടെ സ്വാധീനം വർദ്ധിപ്പിക്കാൻ മാത്രമാണ് ഉപയോഗിച്ചത്.
ചെന്നൈയിൽ നിന്ന് 20 കിലോമീറ്റർ അകലെ ബംഗാൾ ഉൾക്കടലിന്റെ തീരത്ത് തിരുവാന്മിയൂരിനടുത്തു ഈൻജംപാക്കത്ത്  'ചോളമണ്ഡലം' എന്ന പേരിൽ 1966 ൽ കെ.സി.എസ്. പണിക്കർ സ്ഥാപിച്ച കലാഗ്രാമം ദക്ഷിണേന്ത്യയിലെ യുവ ചിത്രകാരുടെ കൂട്ടായ്മക്കും വളർച്ചക്കും സഹായകരമായതായി വിലയിരുത്തപ്പെടുന്നു.
ചിത്രകാരൻമാർക്കായുള്ള ഇന്ത്യയിലെ ആദ്യത്തെ കലാഗ്രാമമാണിത്.
ജയപാലപ്പണിക്കർ ,പാരീസ് വിശ്വനാഥൻ ,എം.
വി.ദേവൻ , ഹരിദാസ്,നന്ദഗോപാൽ ,വാസുദേവ് ,സേനാധിപതി തുടങ്ങിയ പ്രശസ്ത ചിത്രകാരൻമാർ ഇവിടെ കേന്ദ്രീകരിച്ച് പ്രവർത്തിച്ചു.
പ്രദർശനങ്ങളും പുരസ്കാരങ്ങളും
17 വയസ്സായപ്പോഴേക്കും അദ്ദേഹം ‘മദ്രാസ് ഫൈൻ ആർട്ട്‌സ് സൊസൈറ്റി‘ യുടെ വാർഷിക ചിത്രകലാ പ്രദർശനങ്ങളിൽ തന്റെ ചിത്രങ്ങൾ പ്രദർശിപ്പിക്കുവാൻ തുടങ്ങിയിരുന്നു.
മദ്രാസിലെ പ്രോഗ്രസീവ് പെയിന്റേഴ്‌സ് അസോസിയേഷന്റെ രൂപവത്കരണത്തിനു ശേഷം 1944 മുതൽ '53 വരെ മദ്രാസ്, ബോംബേ, കൽക്കത്ത, ന്യൂഡൽഹി, ലണ്ടൻ എന്നിവിടങ്ങളിൽ അദ്ദേഹത്തിന്റെ ചിത്രങ്ങളുടെ പ്രദർശനം നടത്തിയിട്ടുണ്ട്.
1954-ൽ ന്യൂ ഡൽഹിയിലെ ലളിത കലാ അക്കാദമി അദ്ദേഹത്തെ മികച്ച ഒമ്പത് കലാകാരിൽ ഒരാളായും  അക്കാദമിയുടെ എക്സിക്യൂട്ടീവ് ബോർഡ് അംഗമായും തെരഞ്ഞെടുത്തു.
ഇംഗ്ലണ്ട്, ഫ്രാൻസ്, ഇറ്റലി, സ്വിറ്റ്‌സർലാന്റ് എന്നീ രാജ്യങ്ങളിൽ സഞ്ചരിച്ചു.
ലണ്ടനിലെ ഇന്ത്യൻ ഹൗസിലും ഫ്രാൻസിലും പ്രദർശനങ്ങൾ നടത്തി.
1955-ൽ മദ്രാസിലെ ഗവ.
ആർട്‌സ് ക്രാഫ്റ്റ്സ് സ്കൂളിന്റെ വൈസ് പ്രിൻ‍സിപ്പാൾ ആയും '57-ൽ പ്രിൻ‍സിപ്പാൾ ആയും അദ്ദേഹം സ്ഥാനമേറ്റു.
1959-ൽ അന്നത്തെ സോവിയറ്റ് യൂണിയനിൽ പര്യടനം നടത്തി, മോസ്കോയിലും ലെനിൻ ഗ്രാഡിലും കീവിലും ഇന്ത്യൻ ചിത്രകലയെ കുറിച്ച് പ്രഭാഷണങ്ങൾ നടത്തുകയും ചെയ്തു.
1961-ൽ ബ്രസീലിലും 1962-ൽ മെക്സിക്കോയിലും പ്രദർശനങ്ങൾ നടത്തി.
ഇക്കാലയളവിൽ മദ്രാസിലെ ആർട്‌സ് ക്രാഫ്‌റ്റ്‌സ് സ്കൂൾ കോളേജായി ഉയർത്തപ്പെട്ടു.
1963-ൽ ന്യൂയോർക്കിൽ വെച്ചു നടന്ന ലോക ചിത്രകലാ സമ്മേളനത്തിൽ ഇന്ത്യൻ പ്രതിനിധി സംഘത്തിലെ അംഗമായി പങ്കെടുത്തു.
അമേരിക്കയുടെ ഔദ്യോഗിക അതിഥിയായി അമേരിക്കയിലുടനീളം സഞ്ചരിക്കുകയും അമേരിക്കൻ കലാകാരുമായി ചർച്ചകളിൽ ഏർപ്പെടുകയും ചെയ്തു.
1965-ൽ ടോക്യോയിലെ അന്തർദേശീയ പ്രദർശനത്തിലും ലണ്ടനിലെ ഫെസ്റ്റിവൽ ഹാൾ പ്രദർശനത്തിലും പങ്കെടുത്തു.
ഈ വർഷം ചിത്രരചനക്ക് ദേശീയ പുരസ്കാരം ലഭിച്ചു.
1966-ൽ മദ്രാസിൽ ചോളമണ്ഡലം കലാഗ്രാമം സ്ഥാപിച്ച കെ.സി.എസ് 1967-ൽ ആർട്സ് ക്രാഫ്റ്റ്സ് കോളേജിലെ പ്രിൻസിപ്പാൾ സ്ഥാനത്ത് നിന്നും വിരമിച്ചു.
മകനും പ്രശസ്ത ശില്പിയുമായ നന്ദഗോപാൽ ആണ് ഇപ്പോഴത്തെ ചോളമണ്ഡലം കലാഗ്രാമം സെക്രട്ടറി.
1977 -ൽ അറുപത്തി ആറാമത്തെ വയസ്സിൽ കെ.സി.എസ്. പണിക്കർ ചെന്നൈയിൽ അന്തരിച്ചു.
ചില പ്രശസ്ത രചനകൾ ക്രിസ്തുവും ലാസറും.
മലബാർ കർഷകർ.
ലുംബിനി സമാധാനമുണ്ടാക്കുന്നവർ.
റിവർ.
ഡോഗ്.
മൊഴികൾ
"എന്റെ കലാ ജീവിതത്തിൽ ഉടനീളം ഇന്ത്യയിലെ ആത്മീയ ചിന്തകന്മാർ എന്നെ സ്വാധീനിച്ചിട്ടുണ്ട്.
അവർ കണ്ടെത്തിയ അതീന്ദ്രിയവും ആത്മീയവുമായ ലോകങ്ങളെ ഞാൻ എന്റെ കാൻ‌വാസിൽ ആവാഹിക്കുന്നു“ - കെ.സി.എസ്. പണിക്കർ പുറത്തേക്കുള്ള കണ്ണികൾ കലാകേരളം വെബ്സൈറ്റ് ചെന്നൈ ഓൺലൈൻ Archived 2006-09-21 at the Wayback Machine കെ. കെ. സി. എസ്. പണിക്കർ  ഡോക്യുമെന്ററി Archived 2013-08-28 at the Wayback Machine അവലംബം
കെഞ്ചിര (മലയാള ചലച്ചിത്രം)
ഗോത്രഭാഷയായ പണിയ ഭാഷയിൽ നിർമ്മിച്ച ചലച്ചിത്രമാണ് കെഞ്ചിര .
ശ്രദ്ധേയനായ മലയാളി സംവിധായകൻ മനോജ് കാനയാണ് കെഞ്ചിര സംവിധാനം ചെയ്തത്.
അമ്പതാമത് കേരള സംസ്ഥാന ചലച്ചിത്ര പുരസ്കാരത്തിൽ മികച്ച രണ്ടാമത്തെ ചിത്രമായി തിരഞ്ഞെടുത്ത ഈ ചിത്രം 2019 ലെ ഇന്ത്യൻ അന്താരാഷ്ട്ര ചലച്ചിത്രോത്സവത്തിലെ പനോരമ വിഭാഗത്തിലേക്കും തെരഞ്ഞെടുക്കപ്പെട്ടിരുന്നു.
ഒമ്പതാം ക്ലാസുകാരി വിനുഷ രവിയാണ് കെഞ്ചിരയായി വേഷമിട്ടത്.
പുരസ്കാരങ്ങൾ കേരള സംസ്ഥാന ചലച്ചിത്ര പുരസ്കാരം 2020 മികച്ച രണ്ടാമത്തെ ചിത്രം മികച്ച ഛായാഗ്രഹകൻ- ‌പ്രതാപ്‌ പി നായർ (കെഞ്ചിര, ഇടം എന്നീ ചിത്രങ്ങൾക്ക്) മികച്ച വസ്ത്രാലങ്കാരം- അശോകൻ ആലപ്പുഴ അവലംബം
കെപ്ലർ-22ബി ഇംഗ്ലീഷ് വിലാസം https://ml.wikipedia.org/wiki/Kepler-22b കെപ്ലർ-22ബി സൗരയൂഥേതരഗ്രഹം സൗരയൂഥേതരഗ്രഹങ്ങളുടെ പട്ടിക കെപ്ലർ-22ബി, സൗരയൂഥവുമായി താരതമ്യം.
Parent star നക്ഷത്രം കെപ്ലർ-22 നക്ഷത്രരാശി സിഗ്നസ് റൈറ്റ്‌ അസൻഷൻ ( α ) {{{RA}}} ഡെക്ലിനേഷൻ ( δ ) {{{DEC}}} Spectral type G5V Orbital elements Semimajor axis ( a ) AU Eccentricity ( e ) Orbital period ( P ) 289.9 d Inclination ( i ) ?
° Time of periastron ( τ ) JD ഭൗതിക ഗുണങ്ങൾ പിണ്ഡം ( m ) ?
M J ആരം ( r ) 2.4 R E സാന്ദ്രത ( ρ ) ?
K Discovery information Discovery date 2009 Discoverer(s) കെപ്ലർ ശാസ്ത്ര സംഘം Detection method Discovery status Other designations Database references Extrasolar Planets Encyclopaedia data SIMBAD data
ഏകദേശം 600 പ്രകാശവർഷം അകലെ സ്ഥിതിചെയ്യുന്ന, ഭൂമിയോട് ഏറെ സമാനതകളുള്ള ഒരു ഗ്രഹമാണ് കെപ്ലർ-22ബി .
നാസയുടെ കെപ്ലർ ബഹിരാകാശ ദൂരദർശനിയാണ് 2009-ൽ ആദ്യമായി സിഗ്നസ് രാശിയിൽ കെപ്ലർ-22ബി കണ്ടെത്തിയത്.
എന്നാൽ 2011 ഡിസംബർ 5-നാണ് ഇതിന്റെ കണ്ടെത്തൽ സ്ഥിരീകരിച്ചത്.
ഭൂമിയുടെ 2.4 മടങ്ങ് ആരം ഉള്ള ഈ ഗ്രഹത്തിലെ താപനില 22 ഡിഗ്രി സെൽഷ്യസ് ആയിരിക്കുമെന്ന് കണക്കുകൾ സൂചിപ്പിക്കുന്നു.
കെപ്ലർ-22 എന്ന നക്ഷത്രത്തെ ഭ്രമണം ചെയ്യുന്ന ഈ ഗ്രഹത്തിൽ ഒരു വർഷത്തിൽ 290 ദിവസങ്ങളാണുള്ളത്.
ഭൂമിക്ക് സമാനമായി മണ്ണും വെള്ളവും വായുവുമുള്ള ഗ്രഹമാണ് കെപ്ലർ 22-ബിയ്ക്ക് ഭൂമിയുടെ 2.4 ഇരട്ടി വലിപ്പമുണ്ട്.
600 പ്രകാശവർഷം അകലെ സ്ഥിതിചെയ്യുന്ന ഗ്രഹം 290 ദിവസംകൊണ്ടാണ് അതിന്റെ നക്ഷത്രത്തെ വലംവയ്ക്കുന്നത്.
കെപ്ലറിലെ ഊഷ്മാവ് 22 ഡിഗ്രി സെൽഷ്യസ് (72 ഡിഗ്രി ഫാരൻഹീറ്റ്) ആണ്.
ജീവന്റെ സാധ്യത
ഗ്രഹം അതിന്റെ നക്ഷത്രത്തിൽ ‌നിന്ന് ആവാസയോഗ്യമായ ഭ്രമണപഥത്തിലാണ്.
കൂടുതൽ അടുത്തിരുന്നാലുള്ള ചൂടോ അകന്നിരുന്നാലുള്ള തണുത്തുറയലോ ഇല്ലാത്തതിനാൽ ഈ ഗ്രഹത്തിൽ ജീവന് സാധ്യതയുണ്ടെന്നാണ് കണ്ടെത്തൽ.
കെർമാൻഷാ ഇംഗ്ലീഷ് വിലാസം https://ml.wikipedia.org/wiki/Kermanshah
കെർമാൻഷാ ( പേർഷ്യൻ : کرمانشاه ‎ [keɾmɒːnˈʃɒː] ⓘ ), കെർമാൻഷാ ( കുർദിഷ് : کرماشان ; romanized: Kirmaşan), , കെർമാൻഷാ എന്നുകൂടി അറിയപ്പെടുന്ന ഇറാന്റെ പടിഞ്ഞാറൻ ഭാഗത്ത്, ടെഹ്‌റാനിൽ നിന്ന് ഏകദേശം 525 കിലോമീറ്റർ (326 മൈൽ) അകലെയായി സ്ഥിതി ചെയ്യുന്ന കെർമാൻഷാ പ്രവിശ്യയുടെ തലസ്ഥാന നഗരമാണ്.
2016 ലെ കനേഷുമാരി അനുസരിച്ച്,  ഈ നഗരത്തിലെ ജനസംഖ്യ 946,681 ആയിരുന്നു (2021 കണക്കാക്കുന്നത് 1,047,000).
ഇവിടുത്തെ  ഭൂരിഭാഗം ജനങ്ങളും തെക്കൻ കുർദിഷ്, പേർഷ്യൻ ഭാഷകളിൽ ദ്വിഭാഷക്കാരും ഇറാനിലെ ഏറ്റവും വലിയ കുർദിഷ് ഭാഷ സംസാരിക്കുന്നതുമായ ഒരു നഗരമാണ്.
കെർമാൻഷായിലെ ഭൂരിഭാഗം നിവാസികളും ഷിയ മുസ്ലീങ്ങളാണെങ്കിലും സുന്നി മുസ്ലീങ്ങളും ക്രിസ്ത്യാനികളും യാർസാനിസത്തിന്റെ അനുയായികളും ഇവിടെ അധിവസിക്കുന്നു.
പൗരാണികത, ആകർഷകമായ ഭൂപ്രകൃതി, അതിസമ്പന്നമായ സംസ്കാരം, നിയോലിത്തിക്ക് കാലഘട്ടത്തിലെ ഗ്രാമങ്ങൾ എന്നിവയാൽ കെർമാൻഷാ നഗരം ചരിത്രാതീത സംസ്കാരങ്ങളുടെ തൊട്ടിലുകളിൽ ഒന്നായാണ് കണക്കാക്കപ്പെടുന്നത്.
പുരാവസ്തു പര്യവേക്ഷണങ്ങലും ഉത്ഖനനങ്ങളും അനുസരിച്ച്, ലോവർ പാലിയോലിത്തിക്ക് കാലഘട്ടം മുതൽക്കുതന്നെ ചരിത്രാതീത ജനതയുടെ അധിവാസകേന്ദ്രമായിരുന്ന കെർമാൻഷാ പ്രദേശം കൂടാതെ പ്ലീസ്റ്റോസീൻ കാലഘട്ടത്തിന്റെ അവസാനം വരെയും പിൽക്കാല പാലിയോലിത്തിക്ക് കാലഘട്ടങ്ങളിലും ഇതേനിലയിൽ തുടർന്നു.
ലോവർ പാലിയോലിത്തിക്ക് കാലത്തെ തെളിവുകളിൽ നഗരത്തിന്റെ കിഴക്ക് ഗാകിയ പ്രദേശത്ത് കണ്ടെത്തിയ കൈമഴു പോലെയുള്ള ചില വസ്തുക്കളും ഉൾക്കൊള്ളുന്നു.
പ്രവിശ്യയുടെ വിവിധ ഭാഗങ്ങളിൽ കണ്ടത്തിയിട്ടുള്ള മധ്യ പാലിയോലിത്തിക്ക് അവശിഷ്ടങ്ങളിൽ പ്രത്യേകിച്ച് നഗരത്തിന്റെ വടക്കൻ പരിസരത്ത് ടാങ്-ഇ കെനെഷ്ത്, ടാങ്-ഇ മലവേർഡ്, ടാക്-ഇ ബോസ്താനിന് സമീപത്തുനിന്നുള്ളവയും ഉൾപ്പെടുന്നു.
ഈ കാലഘട്ടത്തിൽ കെർമാൻഷാ മേഖലയിൽ നിയാണ്ടർത്താൽ മനുഷ്യനും നിലനിന്നിരുന്നു.
ഈ ആദ്യകാല മനുഷ്യന്റെ അസ്ഥികൂടാവശിഷ്ടങ്ങൾ ഇറാനിൽ നിന്ന് കണ്ടെത്തിയത് കെർമാൻഷാ പ്രവിശ്യയിൽ സ്ഥിതി ചെയ്യുന്ന മൂന്ന് ഗുഹകളിലും ശിലാസങ്കേതങ്ങളിൽനിന്നുമാണ്.
ഈ പ്രദേശത്തെ അറിയപ്പെടുന്ന പാലിയോലിത്തിക്ക് ഗുഹകൾ വാർവാസി, ഖ്വോബെഹ്, മലവേർഡ്, ഡോ-അഷ്കാഫ്റ്റ് ഗുഹ എന്നിവയാണ്.
8,000-നും 10,000-ത്തിനും വർഷങ്ങൾക്ക് മുമ്പ് ഏഷ്യാബ്, ഖസാഞ്ചി, സരബ്, ചിയാ ജാനി, ഗഞ്ച്-ദാരേ എന്നിവയുൾപ്പെടെയുള്ള മനുഷ്യവാസ കേന്ദ്രങ്ങൾ ആദ്യമായി സ്ഥാപിക്കപ്പെട്ട സ്ഥലങ്ങളിൽ ഒന്നായിരുന്നു ഈ പ്രദേശം.
ഇന്നത്തെ ഹർസിൻ നഗരത്തിനടുത്തുള്ള ഗഞ്ച്-ദാരെയിൽ ഇറാനുമായി ബന്ധപ്പെട്ട ആദ്യ മൺപാത്ര നിർമ്മാണവും ഇതേ സമയത്താണ്.
2009 മെയ് മാസത്തിൽ, ഹമദാൻ സർവ്വകലാശാലയും യൂണിവേഴ്സിറ്റി കോളജ്, ലണ്ടനും ചേർന്ന് നടത്തിയ ഒരു ഗവേഷണത്തെ അടിസ്ഥാനമാക്കി, ഇറാന്റെ സാംസ്കാരിക പൈതൃക, ടൂറിസം ഓർഗനൈസേഷന്റെ പുരാവസ്തു ഗവേഷണ കേന്ദ്രത്തിന്റെ തലവൻ, 9800 B.P. മുതലുള്ള പശ്ചിമേഷ്യൻ പ്രദേശങ്ങളിലെ ഏറ്റവും പ്രാചീനമായ ചരിത്രാതീത ഗ്രാമങ്ങളിലൊന്നാണ് കെർമാൻഷായുടെ പടിഞ്ഞാറ് ഭാഗത്ത് സ്ഥിതി ചെയ്യുന്ന സഹ്നെയിൽ കണ്ടെത്തിയതായി പ്രഖ്യാപിച്ചു.
പിൽക്കാല ഗ്രാമീണ അധിനിവേശങ്ങളുടെയും ആദ്യകാല വെങ്കലയുഗത്തിന്റെയും അവശിഷ്ടങ്ങൾ നഗരത്തിലെ തന്നെ നിരവധി മൺകുന്നുകളിൽ കാണപ്പെടുന്നു.
നഗരത്തിൽ ചോഘ കബൗദ്, ചോഘ ഗോലാൻ, മൊറാദ് ഹാസൽ, തപ്പ ഗവ്രി എന്നിങ്ങനെ 4 പുരാവസ്തു കുന്നുകൾ ഉണ്ട്.
സസാനിദ് കെർമാൻഷാ
പുരാതന ഇറാനിയൻ പുരാണങ്ങളിൽ, നഗരത്തിൻറെ നിർമ്മാണം പിഷ്ദാഡിയൻ രാജവംശത്തിലെ മൂന്നാമത്തെ രാജാവായിരുന്ന തഹ്മുറസാണ് നിർവ്വഹിച്ചതെന്നാണ്.
സസാനിഡുകളാണ് കെർമാൻഷാ നഗരം നിർമ്മിച്ചതെന്നും ബഹ്‌റാം IV (കെർമാനിലെ രാജാവ് എന്നർത്ഥം വരുന്ന കെർമാൻഷാ എന്നാണ് അദ്ദേഹത്തെ വിളിച്ചിരുന്നത്) ഈ നഗരത്തിന് തന്റെ പേര് നൽകിയെന്നും വിശ്വസിക്കപ്പെടുന്നു.
629-ൽ കെർമാൻഷാ നഗരത്തെ അറബികൾ കീഴടക്കി.
പതിനൊന്നാം നൂറ്റാണ്ടിലെ സെൽജുക് ഭരണത്തിൻ കീഴിൽ, പടിഞ്ഞാറൻ ഇറാനിലെയും തെക്കൻ കുർദിഷ് ജനവാസ മേഖലകളിലെയും ഒരു പ്രധാന സാംസ്കാരിക വാണിജ്യ കേന്ദ്രമായി ഇത് അഭിവൃദ്ധിപ്പെട്ടു.
സഫാവിഡുകൾ നഗരം കൊട്ട കെട്ടി ഉറപ്പിക്കുകയും ഫത് അലി ഷായുടെ ഭരണകാലത്ത് (1797-1834) ഓട്ടോമൻമാരുടെ ആക്രമണം ഖ്വജറുകൾ പിന്തിരിപ്പിക്കുകയു ചെയ്തു.
1723-1729 നും 1731-1732 നും ഇടയിൽ ഒട്ടോമൻമാർ കെർമാൻഷാ കൈവശപ്പെടുത്തിയിരുന്നു.
അവലംബം ↑ Population and Housing Censuses at Statistical Center of Iran website.
↑ കെർമാൻഷാ can be found at GEOnet Names Server , at this link , by opening the Advanced Search box, entering "-3070245"  in the "Unique Feature Id" form, and clicking on "Search Database".
↑ ↑ ↑ ↑ ↑ ↑ ↑ RRT RESEARCH RESPONSE Archived 2017-10-11 at the Wayback Machine , Refugee Review Tribunal, www.justice.gov ↑ ↑ ↑ Dehkhoda: Kermanshah Archived 2011-05-11 at the Wayback Machine .
കെർമാൻഷാ പ്രവിശ്യ
കെർമാൻഷാ പ്രവിശ്യ ( പേർഷ്യൻ : استان كرمانشاه ‎ , റോമനൈസ്ഡ്: Ostān-e Kermanšah കുർദിഷ് : پارێزگای کرماشان , റോമനൈസ്ഡ്: Parêzgeha Kirmaşan ) ഇറാനിലെ 31 പ്രവിശ്യകളിൽ ഒന്നാണ്.
1969 മുതൽ 1986 വരെ കെർമാൻഷഹാൻ എന്നും 1986 മുതൽ 1995 വരെ ബക്താരൻ എന്നും ഈ പ്രവിശ്യ അറിയപ്പെട്ടിരുന്നു.
ആഭ്യന്തര മന്ത്രാലയത്തിന്റെ 2014 ലെ വിഭജനം അനുസരിച്ച്, ഇത് റീജിയൻ 4 ന്റെ കേന്ദ്രമാണ്.
പ്രദേശത്തിന്റെ കേന്ദ്ര സെക്രട്ടേറിയറ്റ് പ്രവിശ്യയുടെ തലസ്ഥാന നഗരമായ കെർമാൻഷായിലാണ് സ്ഥിതി ചെയ്യുന്നത്.
കെർമാൻഷാ പ്രവിശ്യയിലെ ഭൂരിഭാഗം ജനതയും ഷിയകളാണ് , കൂടാതെ സുന്നി , യർസാനി ന്യൂനപക്ഷ വിഭാഗങ്ങളുണ്ട്.
പടിഞ്ഞാറൻ ഇറാനിലാണ് കെർമാൻഷാ പ്രവിശ്യ സ്ഥിതി ചെയ്യുന്നത്.